Jean-Marcel Rodié

**Jean-Marcel Rodié**  (født 16. juli 1879 i Sorèze i Frankrike, død 10. april 1968 i Paris)  var en fransk katolsk biskop av Ajaccio og deretter biskop av Agen.
## Liv og virke
### Bakgrunn
Jean-Marcel Rodié studerte ved den dominikanske høyskolen i hjembyen Sorèze. Han begynte på *École Polytechnique* i 1898. Han var del av samme kull som André Citroën (X 1898). Han ble sekundløytnant i Toulon og jernbaneingeniør, og avbrøt karrieren for å gå på prestseminar. Dette var en uvanlig avgjørelse for en polytekniker og artillerist. 
### Prest
Han ble presteviet for bispedømmet Fréjus den 17. juli 1910. I 1914 ble han mobilisert, og tjenestegjorde som artillerikaptein.
### Biskop av Ajaccio
Jean-Marcel Rodié ble utnevnt til biskop av Ajaccio i 1927. Han ble bispeviet av biskopen av Frèjus, Augustin-Joseph-Marie Simeone. Medkonsekrerende var biskop Louis-Marie Ricard av Nice, og biskop Cosme-Benjamin Jorcin av Digne (-Riez-Sisteron). 

Han forble i Ajaccio i 11 år. Han strebet etter å gjenopplive det korsikanske presteskap og kjempet mot italiserende tendenser. Mer samfunnsåpen enn forgjengeren, biskop Simeone, utviklet han kunstunderstøttelse og speiding.

Han publiserte * Petit dictionnaire des noms de lieux corses, noms de communes, hameaux, cantons, anciennes provinces, cours d'eau, montagnes, accidents de terrain, etc., étudiés par rapport à leur sens et leur origine* (en liten ordbok over korsikanske stedsnavn, navn på kommuner, grender, kantoner, gamle provinser, elver, fjell, landegenskaper, med mere, studert i forhold til deres betydning og deres opprinnelse).

### Biskop av Agen
Han ble forfyttet til bispedømmet Agen i 1938. Under Annen verdenskrig var han i utgangspunktet pétainist, men var egentlig ganske nær motstandsbevegelsen, og ble fengslet i Toulouse i juni 1944 og deretter deportert til Compiègne.

Etter krigen gjenopptok biskop Rodié sine pastoralbesøk, og fremmet Marthe Dortel-Claudots grunnleggelse av *[[Pax Christi]]* i Agen. Det var under hans bispetid at *Sacré-Cœur-kirken* i Agen (1947) og *Notre-Dame-basilikaen* i Peyragude (1949) ble fullført.

Biakop Rodié stod som medlem av * Société académique d'Agen* bak flere kommunikasjoner om antropologisk forskning i Midt-Garonne, det oksitanske språk, stjernenes bevegelse, materiens desintregasjon, og atombomben. 

I 1956 trakk Rodié seg tilbake fra bispestolen, og tjente deretter som kapellan i et hus for ordenssøstre i Paris. 

Han døde 10. april 1968 i Paris.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531.
* Kardinal Giovanni Michele Saraceni (1498-1568) *1536
* Pave Pius V (1504-1572) *1556
* Kardinal Iñigo Avalos de Aragón (1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (-1618) *1588
* Kardinal Maffeo Barberini (1468-1544) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1565) *1627
* Biskop Miguel Juan Balaguer Camarasa (1598-1663) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal Veríssimo de Lencastre (1615-1692) *1671
* Biskop João de Sousa (1647-1710) *1684
* Biskop Álvaro de Abranches e Noronha (1661-1776) *1694
* Biskop Nuno da Cunha e Ataíde (1664-1750) *1706
* Kardinal Tomás de Almeida (1670-1754) *1707
* Kardinal João Cosme da Cunha (de Nossa Senhora da Porta) (1715-1783) *1746
* Erkebiskop Francisco da Assumpção e Brito (1726-1818) *1773
* Biskop Alexandre de Gouvea (Gouveia) (1751-1808) *1783
* Biskop Cajetan Pires Pireira (1769-1838) *1806
* Biskop Joachin (Gioacchino Domenico) Salvetti (1769-1843) *1817
* Biskop Giovanni Domenico Rizzolati, O.F.M. Ref. (1799-1862) *1840
* Erkebiskop Théodore-Augustin Forcade, M.E.P. (1816-1885) *1847
* Kardinal Jean-Pierre Boyer (1829-1896) *1878
* Biskop Félix-Auguste Béguinot (1836-1921) *1896
* Erkebiskop Jean-Augustin Germain (1839-1928) *1897
* Kardinal Paulin-Pierre Andrieu (1849-1935) *1901
* Biskop Joseph Antoine Fabre (1944-1923) *1909
* Biskop Augustin-Joseph-Marie Simeone (1863-1940) *1916
* Biskop *Jean-Marcel Rodié* (1869-1978) *1927

## Referanser